《伯贞长司自京西还临洮与余重会关西且致余家信赋诗二首赠别并述鄙怀 其一》
明代·王祎

边境古熙州，长城据上游。渭从同穴出，洮入大河流。

佐郡莲依幕，还京雪满裘。闻君欲归养，宁得久淹留。

作者简介：王祎(yī)[公元一三二一年至一三七三年]（一作袆），字子充，义乌来山人，后依外祖父居青岩傅。生于元英宗至治元年，卒于明太祖洪武五年，年五十二岁。幼敏慧。及长，师柳贯、黄溍，遂以文章著名。太祖召授江南儒学提举。后同知南康府事，多惠政。洪武初，诏与宋濂为总裁，与修元史。书成，擢翰林待制。以招谕云南，死于节，谥忠文。祎著有《王忠文公集》二十四卷，及大事记续编，《四库总目》又曾重修革象新书，并传于世。